Munkanapló

Portugália

Póvoa de Varzim

2022. 07. 19-08. 09.

1. Nap (07.19.)

Reggel 6 órakor keltem, majd zavarosan, de sikerült fuvart intézni. Haladtunk az autópályán a reptér felé, amikor arra lettünk figyelmesek, hogy egy Mini Cooper márkájú autót vezető sofőr kitér a sávjából és nekünk sodródik jobbról. Mi szabályosan haladtunk, a sebességhatárt betartva, ahogy a másik sofőr is betartotta a sebesség korlátot. Körülbelül 100 km/órával haladtunk. Nem volt csattanás, sem kicsúszás, mivel a mi autónk sofőre korrigált balra. Az eset történte után félre álltunk, és a sofőr egy idős bácsi volt. Úgy láttuk kisebb sokkos állapotban volt. Azt mondta, hogy éppen temetésre siet. Mondtuk neki, hogy mi is sietünk a dolgunkra, ezért megállapodtunk, hogy nem hívunk rendőrt. A sofőrök telefonszámot cseréltek, majd mindenki tovább ment. Az autót nem érte nagy kár, mert szerencsére a díszléc felfogta az eset nagyját.

Egy kisebb dugó után 8:30 körül végre a reptérre értünk. Bementem a terminálba és kiderült, hogy én értem oda elsőként. Utána a többiek is megérkeztek. Leadtuk a bőröndöt, majd tovább mentünk. Átvizsgálták a poggyászainkat is és minket is. Mikor ezzel megvoltunk leültünk egy asztalhoz és megreggeliztünk. Mindezek után sorba álltunk, a jegyeinket becsekkolták. Egy fél óra várakozás után felengedtek a repülőgépre. Én először repültem tehát izgalmas volt. Mi leghátul ültünk. Felszálláskor olyan G erők hatnak az emberre, hogy én megszédültem pár másodpercre. Nagyon szép volt fentről Európa. Az utazás 3 és fél óra volt nagyjából. A landoláskor megtapsoltuk a fedélzet személyzetét. Majd a reptéren felvettünk a bőröndünket. Busszal jöttek értünk. Porto-ból elvittek Póvoa de Varzim-ba. Elfoglaltuk a szobákat, és kipakoltunk. Megmutatták az éttermet, és vacsoráztunk is egyet. Utána gyalog visszamentünk a szállásra, átöltöztünk és lementünk az óceán partra. Nagy hullámok sodródtak a partra. Bemerészkedtünk a vízbe, de elég hideg volt, szóval hamar ki is jöttünk. Pár óra után visszamentünk a szállásra, pihentünk egy keveset, este pedig megint visszamentünk a partra röpizni. Visszatértünk a szállásra, lefürödtünk aztán elaludtunk.

2. Nap (07.20.)

Reggel 7:30-kor keltett a Tanárnő. Nagyon furcsa volt nem a verebek csiripelésére, hanem a sirályok sírására kelni. Nagy nehezen kimászott mindenki az ágyából majd megkávéztunk, megreggeliztünk. Ezután mindenki összekészült, és elvittek mindenkit a saját munkahelyére bemutatkozni. Ahol Dávid és én fogunk dolgozni, ott csak a főnök tud angolul, a szerelők nem. Elvittek minket az étterembe, ahol hétköznaponta fogunk ebédelni. Kedves emberek fogadtak. Váltottunk velük pár szót majd továbbálltunk. Egy téren raktak ki minket. Fél óránk szabad volt. Kicsit körbejártuk a várost majd ebédeltünk egyet. Visszasétáltunk a szállásra, megvártuk a szieszta időt, aztán elmentünk vásárolni. Ezután egy átöltözésre visszaugrottunk a szállásra és már mentünk is a partra. Ezúttal tovább voltunk a vízben, de még mindig hideg volt. Kijöttünk a vízből aztán napoztunk. Kicsit le is égtem. Összepakoltunk, majd elindultunk a szállásunkba. Az udvarban fociztunk pár órát aztán besötétedett. Fürdés után mindenki ment a saját szobájába. Végül elaludtunk.

3. Nap (07.21.)

Reggel 7:30-kor keltett a Tanárnő. Nagyon álmosan keltem, de összeszedtem magam és lementem a konyhába. Többiekkel megreggeliztünk, aztán összekészültünk. Ez volt az első munkanap. Alberto vett fel minket 8:40-kor. Egész hosszú az út a műhelyig. Mikor megérkeztünk bementünk az irodába, majd mondták, hogy várjuk meg a főnököt. Egész sokat vártunk. Először egy volkswagen polo-n kellett termosztátot cserélni. Ki is cseréltük. Általában, ha a vízrendszerben cserélünk valami alkatrészt és kifolyik a víz, ha kicseréltük az alkatrészt és öntünk a rendszerbe fagyállót, akkor járatni kell az autót. Kb. Egy fél óra után kapcsolnia kell a ventillátornak. De nem kapcsolt. Már nagyon felment a vízhőfok, és gőz jött ki a tartályból. Szóltunk a főnöknek. Tudni kell, ha a rendszer nyomás alatt van, akkor tilos levenni a fagyállótartály kupakját. A főnök odasétált és leszedte a kupakot. Kirobbant a víz a tartályból és a főnök leégette magát kicsit. De nem lett maradandó sérülése. Kiderült, hogy a ventillátor biztosíték korrodált volt. A főnök kicserélte a biztosítékot és működött minden. Azután egy ford transit-on néztük végig fázismérővel a biztosítékokat. Majd elérkezett a szieszta idő. Dáviddal nem emlékeztünk, hogy hol az étterem, mert nekünk sokat kell sétálni a műhelytől az étteremig. Kicsit el is tévedtünk, aztán Peti elküldte térképen, hogy hol van.

Danival és Petivel megebédeltünk. Utána visszamentünk és olajat, olajszűrőt cseréltünk ugyan azon a volkswagen-en. Később már láttuk, hogy Alberto vár ránk. Hazaértünk, kipihentük magunkat aztán fociztunk egyet az udvarban. Majd lementünk a partra. Hazasétáltunk, lefürdött mindenki és elaludtunk.

4. Nap (07.22.)

Reggel 7:30-kor keltett a Tanárnő. Nehezebben keltem fel, mint szoktam, de nagy nehezen lementem reggelizni. Átöltöztünk, és Alberto elvitt a műhelyhez. Egy fél órát ismét vártunk. A főnök reggel 10 órára ért be. Egyszer arra lettünk figyelmesek, hogy az egyik szerelő megkocogtatja a vállunkat, és mutogat, hogy menjünk. A feladat az volt, hogy egy 206-os Peugeot-nak szétbontsuk a hátulját, mert törött volt. Egészen a

sziesztáig azzal voltunk elfoglalva. Elsétáltunk az étteremig és leültünk Dani és Peti mellé, mivel ők már ott voltak. A pincér nénivel nagy nehezen sikerült megértetni, hogy a többiek milyen ételt kértek. Én gondoltam eszek halat. Szardíniát választottam. Vártunk egy kicsit, majd kihoztak nekem 3 nagy szardíniát, ami telis-tele volt szálkával. Nem tudtam szétválasztani a szálkától a húst. Ezért a többiek adtak a csirkéből. Majd egy kis poénkodás/szórakozás után visszamentünk a műhelybe. Folytattuk a bontást. Mikor azzal már megvoltunk, egy Rover márkájú autón cseréltünk féltengely gumiharangot. Végül egy fiatban cseréltünk akkumulátort. Majd Alberto hazavitt. Miután hazaértünk lementünk az udvarba focizni. Később vacsorázni mentünk. Teli hassal indultunk el Dominikkal és Zsomborral szuveníreket venni. Utána hazamentünk. Mikor már mindenki hazaért elmentünk sétálni. Hajnal 1-ig kellett, hogy hazaérjünk. Kicsit hamarabbra értünk oda. Majd mindenki lefürdött és elaludtunk.

5. Nap (07.23.)

Reggel 8:30-kor keltett a Tanárnő. A többiek visszaaludtak. Én lementem reggelizni és kávézni. Miután mindenki megreggelizett, csapatosan elmentünk a mosodába és kimostuk a ruháinkat. Amíg a gépben voltak a ruhák, Ádámmal hazamentünk és beszélgettünk egy nagyot. Aztán visszamentünk a mosodába megszárítani a ruhákat. Szétválogattuk, összehajtottuk elpakoltuk és hazavittük. Sokat gondolkodtunk, hogy utána mit csináljunk. Mindenki punnyadt volt. Elindultunk a partra, de csak az ajtóig jutottunk és visszafordultunk. Lementünk a gameroom-ba a többiekhez. Just Dance-eltünk. Később UNO-ztunk. Majd elpakoltunk, lefürödtünk és elaludtunk.

6. Nap (07.24.)

Reggel 7:30-kor keltett a Tanárnő. Próbáltam felkelni, de visszaaludtam. Mikor már végre felkeltem, lementem reggelizni. Utána felmentem a szobába és összepakoltam. A lobby-ban kellett gyülekezni. Egy kisbusz vett fel bennünket. Én előre ültem. Mindenki elfoglalta a helyét aztán már indultunk is. Portó-ba vezetett utunk. Volt egy jófej túristavezetőnk is, Ken. Ő vezetett minket körbe a városban. Sok fényképet csináltunk. Elmentünk a Duoro nevezetű folyóhoz. Sétáltunk a part mentén, és csodáltuk a látványt. Majd elmentünk egy borászatba, és megkóstoltunk egy helyi bort. Délben elmentünk ebédelni egy helyi étterembe. Később felültünk egy hajóra. A vízről is körbenéztük a várost. Majd felmentünk nagyon sok lépcsőn az egyik hídra. Elmentünk a közepéig és ott is készítettünk fényképeket. Azután felmentünk egy várba, ahol éppen egy esküvő volt. Nem is voltunk bent sokáig, hogy ne zavarjuk meg az eseményt. Volt két torony a vár két oldalán. Az egyikbe fel is mentünk. Miután megcsodáltuk a gyönyörű kilátást, kaptunk egy kis szabadidőt majd értünk jöttek busszal, és hazajöttünk.

Egy kis idő elteltével elmentünk együtt vacsorázni majd hazamentünk. Kicsit pihentünk, aztán estig fociztunk az udvarban. Utána lefürödtünk és elaludtunk.

7. Nap (07.25.)

Reggel 7:30-kor keltett a Tanárnő. Nehezen keltem ismét. Felöltöztem és lementem reggelizni. Miután jóllaktam, felvettem a munkaruhám. Mikor már mindenki kész volt, 8:40-kor elindultunk Alberto-val. Egy seat-tal kezdtünk. Egy új bal első lengőkart kellett visszatenni a helyére. De még előtte leszedtük a féltengelycsuklót, mert szétesett benne a csapágy. Visszatettük a kiesett csapágygolyókat, majd egy nagyon spéci géppel, ami egy vegyszeres folyadékot önt a takarítandó anyagra, kitakarítottuk a féltengelycsukló belsejét és külsejét is. Feltöltöttük zsírral majd visszaütöttük a féltengelyre az alkatrészt. Utána fékbetéteket cseréltünk rajta. Elérkezett a szieszta. Levettem a munkaruhám, majd elmentünk ebédelni Danival és Petivel. Mindenki csirkét evett, kivéve a Peti. Mivel nem értjük meg az étlapot mert portugálul van és a pincérek sem tudnak nagyon angolul, ezért a Peti véletlenszerűen rámutatott valamire az étlapon, hogy azt hozzák ki neki. Mint kiderült, az a ház specialitása volt. Kenyérben volt több fajta hús, a tányéron körülötte pedig szósz és rosebli. Tehát ő jól járt. Ebéd után elmentünk boltba innivalót venni, majd visszamentünk a műhelybe. A főnöknek segítettünk. Egy Ford-ból vettük ki a lengőkarokat. Két gömbfejet kellett cserélni. Nagyon nehezen jött ki a helyéről, már a főnök agyalt, hogy hogyan is szedjük ki. Mert a csavarok voltak teljesen belerohadva az anyagba. Végül kipréseltük a csavarokat a helyéről. Ezután az első lengéscsillapítókat vettük ki. Elérkezett a munka vége. Átöltöztünk, és siettünk mert Alberto már várt ránk. Hazamentünk, majd egy óra múlva elmentünk vacsorázni. Visszamentünk a szállásra és szintén estig fociztunk az udvarban. Majd felmentünk a szobánkba és beszélgettünk. Utána lefürödtünk és mindenki elaludt.

8. Nap (07.26.)

Reggel 7:30-kor keltett a Tanárnő. Éppen egy jó álom közepében voltam amikor felkeltett. Ismét nehezen keltem. Egy fél óra után kimásztam az ágyból és lementem reggelizni. Majd szokásosan átöltöztem és 8:40-kor indultunk Alberto-val. Délelőtt sokáig nem kaptunk munkát mert nem volt bent a főnök. Dávidnak is mondtam, hogy feltűnt az, hogy még a főnök nincs itt. Aztán az egyik szerelő elmutogatta, hogy egy szervizt kéne elvégezni az autón. Egy Ford Transit volt. Azt elkezdtük csinálni. Leeresztettük az olajat, kivettük az olajszűrőt. Mikor már rendesen kifolyt az olaj, visszatettem a leeresztőcsavart és meghúztam. Sokáig nem jött alkatrész, ezért délelőtt csak ennyit csináltunk. Utána elsétáltunk az étteremig. Kicsit korábban is mentünk. Még teljesen üres volt az étterem. Utána megjött a Dani és a Peti. Peti és én véletlenszerűen ráböktünk valamire az étlapon, hogy azt hozzák. Dani és Dávid csirkét ettek. Nekem egy pálcára voltak felszúrva különböző húsok, Petinek meg nagy csülköket hoztak. Megebédeltünk, aztán elmentünk boltba innivalót venni. Egy elektronika boltban is voltunk, ahol Peti kipróbált egy hangszórót. Én pedig vettem egy fejhallgatót. Utána az élelmiszerbolt részlegbe mentünk be. Vettünk magunknak innivalót. Kiültünk a bolt elé beszélgetni majd mindenki visszament a saját műhelyébe. Mire visszaértünk, a Ford Transit-ra már feltekerték az olajszűrőt. Majd megmutatták a fenti raktárt, ahol az új motorolajat is tárolják, és feltöltöttük a Transit motorját. Segítettünk a főnöknek a másik Ford-on rárakni a rugókat az új gátlókra, majd beszerelni az autóba. Kiszedtük a féltengelyeket és a váltó felöli oldal csapágyait kicseréltük. Utána az egyik szerelőnek segítettünk szélvédőt cserélni. Az után az utolsó 10 percben szólt a főnök, hogy egy Opel Corsa-n akkumulátort kell cserélni. Gyorsan ki is kaptuk, majd odaadták egy 5 perc után az új akksit, és addig jutottunk, hogy már lerögzítettük az akksit, és ráraktuk a sarukat. Még pár műanyagot vissza kellett volna rakni, de a főnök szólt, hogy Alberto már várt minket. Gyorsan kezet mostunk, át nem öltöztünk, és mentünk az autóhoz. Alberto haza is vitt. Átöltöztünk majd elmentünk vacsorázni. Azután lementünk a partra. Leültünk a homokba és beszélgettünk. Később este hazasétáltunk. A szobánkban végig néztem, ahogy Dávid és Peti harcol törölközőkkel. Sokáig ébren voltunk, de végül lefürödtünk és elaludtunk.

9. Nap (07.27.)

Reggel 7:30-kor keltett a Tanárnő. Most tényleg nagyon nehezen keltem. A Tanárnő kétszer is szólt, hogy keljek már fel végre. Lementem reggelizni. Láttam, hogy van fánk is. Reggelről nem tudok sokat enni ezért elvittem magammal a munkahelyre, ahova a szokásos időben indultunk 8:40-kor. Egy Renault kisbusszal és egy BMW E36-tal kezdtünk. Egy általános szervíz volt a feladat mind a két autón. Dávid a Renaultot csinálta, én pedig a BMW-t. Mindenki el is kezdte a munkát. Közben én hátra sétáltam, hogy megnézzem a hajtást, mert ugye hátsó kerekes. Akkor vettem észre, hogy a két hátsó gátló ki van szakadva a helyéről. Szóltam is a szerelőknek, hogy ez nincs rendben. Ha nem szólok neki, lehet észre sem vette volna. Ki is szedtem a két gátlót, majd amikor megjött akkor beszereltem az újat. Utána leengedtem az olajat a BMW-ből és kivettem az olajszűrőt. Mikor ezzel megvoltam mentem segíteni a Dávidnak a Renault-t szerelni. Félbeszakadt a munka, mert menni kellett ebédelni. Ilyenkor a szerelők is szoktak szólni, hogy mehetünk ebédelni. Dani ismét csirkét evett, Peti ismét véletlenszerűen rábökött valamire az étlapon, Dávid és én pedig lazacot ettünk. Egész jó volt, de káposztát adtak mellé, amit nem ettünk meg. Utána elmentünk a boltba üdítőt és csipszet venni. Majd mindenki visszament a saját műhelyébe. Átöltöztünk, és már csináltuk is a Renault-t tovább. Felöntöttük motorolajjal, fagyállóval, és még ablakmosófolyadékot is pótoltunk. Aztán az egyik szerelő elmutogatta, hogy a BMW-ről a kipufogócsövet is szedjük le, mert cserés lesz. Le is szedtük pár perc alatt, majd az akksi cserés Opel Corsa-n befejeztük a munkát, azaz visszaraktuk azt a pár műanyagot. Azután egy BMW E60-on volt szintén egy szervíz. Leengedtük az olajat, majd levettük az oldalsó burkolatot mert az üzemanyagszűrőt is kicseréltük. Beraktuk az új olajszűrőt, aztán azt vettük észre, hogy már 17:00 óra van, tehát átöltöztünk, és mentünk a kocsihoz. Hazaértünk, Ádámmal átbeszéltük, hogy ki mit csinált aznap, utána meg mentünk vacsorázni. Kristóf kajáját is megettem, mert ő nem ette meg. Utána a Dáviddal elmentünk mosni. Az sokáig tartott, úgyhogy hazaértünk és lefürödtünk egyből. Majd éjfél után kicsivel elaludtam.

10. Nap (07.28.)

Reggel 7:30-kor keltett a Tanárnő. Szintén nehezen keltem, tudtam volna még aludni. Lementem reggelizni. Megettem egy szendvicset, ettem 3 db. sütit, és megkávéztam. Utána felmentem átöltöztem, majd 8:40-kor elindultunk. Befejeztem a BMW E36-on az olajcserét, visszaraktam hátul a dobbetétet, majd a kerekeket hátra. Leellenőriztem a folyadékok szintjeit majd pótoltam a hiányzókat. Azután behoztak egy másik emelőre egy ugyanolyan BMW-t. Szintén olajat kellett rajta cserélni tehát már rutin volt, mert ugyan az a motor volt mind a kettő BMW-ben. Felmentem a raktárba motorolajért de nem volt elég, szóval hátra kellett menni pumpálni, de már szólt a főnök, hogy majd ebéd után pumpáljak. Úgyhogy elmentünk ebédelni. Dani meg én csirkét ettünk, Peti salátát, Dávid pedig spagettit akart enni, de kiderült, hogy nem is azt kérte ki. Végül ő is csirkét evett. Utána elmentünk boltba. Bevásároltunk, utána leültünk és beszélgettünk. Majd mindenki visszament a saját műhelyébe. Befejeztem a másik BMW-t is, utána mentünk segíteni a főnöknek egy Ford-ról levenni a lökhárítót és arról levenni a sallangokat. Mikor azzal megvoltunk, hátra vittem a lökhárítót a fényezőknek. Utána egy kisebb karosszéria elemről vakartuk le a ragasztót, majd letakarítottuk. Végül segítettünk kicserélni egy Opel Astra-n a hátsó ablakot. Utána jött Alberto és hazavitt bennünket. Hazaértünk, pihentünk egy kicsit, majd mentünk vacsorázni. Utána hazaértünk és estéig fociztunk. Mikor már nagyon késő volt, felmentem lefürödni, majd elaludtam.

11. Nap (07.29.)

Reggel 7:30-kor keltett a Tanárnő. Most elég könnyen keltem. Lementem reggelizni, átöltöztem és elindultunk dolgozni. Egyből volt pár doboz, amit felkellett vinni az emeleti raktárba. Utána lementünk a főnökhöz, aki éppen egy Skoda Octavia-t szedett szét. Hengerfejes volt az autó. Egyből adott munkát. Folytattuk Dáviddal a bontást. Leszedtük a szelepfedelet, a turbót a leömlővel és a vezérlés elemeit. Majd amikor már mindent leszedtünk ahhoz, hogy a hengerfejet levegyük, akkor meglazítottuk a hengerfej csavarjait és leszedtük a hengerfejet. Utána én egy Toyota Yaris-on csináltam egy szervízt, Dávid pedig egy Renault Megane-on. Miután kész voltam a Toyotával, segítettem a Renault-on, mert kiderült, hogy nem csak szervíz van rajta. Leszedtem a bal oldali külső összekötőt, és az alsó gömbfejet. Ennyit segítettem rajta, mert az egyik szerelő elhívott, és mutatta, hogy egy Mazdán is kéne egy szervízt csinálni. Leengedtem az olajat, kicseréltem az olajszűrőt, majd szóltak, hogy mehetünk ebédelni. Dani és Peti már ott volt mire mi odaértünk. Én vad nyulat ettem, de nem volt olyan jó, ezért nem ettem túl sokat. Miután megebédeltünk elmentünk egy kínaiba Daninak fürdőgatyát venni, de nem találtunk, ezért bementünk a boltba, ahova mindig is megyünk. Ott sem talált. Fel is adtuk, ezért bementünk az élelmiszer részébe a boltnak. Utána még beszélgettünk kicsit, majd visszamentünk dolgozni. Meg is kérdeztem, hogy milyen olajat rakjak a Mazda-ba. Mondták, hogy az udvar hátuljában lévő hordóból kell pumpálni. Hátra is mentem pumpálni. Miközben pumpáltam az olajat a kannába, odajött a főnök, hogy 3db üres hordót rakjam fel egy platós kocsira. Gyorsan fel is dobtam, aztán visszamentem feltölteni a Mazda-t olajjal. Utána már véget ért a munkaidő. Alberto hazahozott mindenkit. Egy órával később elmentünk vacsorázni. Majd hazamentünk és estig fociztunk. Nemsokkal a foci kezdete után lementünk sétálni a part környékére. Lementünk közvetlen az óceánhoz. Ilyenkor már korom sötét volt. A testvérem születésnapját ünnepelték otthon, és én csak videóhívásban tudtam részt venni. Utána még sétáltunk a városban majd hazamentünk. Feljöttem, lefürödtem és elaludtam.

12. Nap (07.30.)

Reggel 7:30-kor keltett a Tanárnő. Nem szívesen keltem ilyen korán egy szombati nap, de a lányok és a Tanárnő Portóba mentek, ezért korán kellett reggelizni. Reggeli után még feljöttünk pár órát pihenni. És még délelőtt elmentünk mosni. A mosás egy órát bőven elvett a délelőttből. Utána Biankával, Danival és Zsomborral lementünk a partra fürdeni és napozni. Közben megjött a Tanárnő, a Sára és a Lili. Egészen ebédig lent voltunk. Danival még hazamentünk átöltözni, a többiek pedig onnan sétáltak el az étteremig. Megebédeltünk, majd visszamentünk a szállásra. Aztán megvártuk amíg a többiek is átöltöztek, majd megint lementünk a partra. Danival fociztunk egyet a homokban. Utána pedig ismét fürödtünk és napoztunk. Később elindultunk haza csapatostul. Kicsit pihentünk aztán mentünk vacsorázni. Majd hazaértünk és pihentünk mert mindenki elfáradt. Aztán megfürödtem és elaludtam.

13. Nap (07.31.)

Reggel 8:30-kor keltett a Tanárnő. Lementem megreggelizni majd visszafeküdtem az ágyba, mert nagyon álmos voltam. De nem tudtam sokat pihenni, mert már korán reggel jött át a Dani és szólt, hogy menjünk le a partra. Úgyhogy gyorsan átöltöztünk és lementünk a partra. Később egész sokan lejöttek a szállásról. Körülbelül egy óráig röpiztünk egy mexikói csapattal. Utána fürödtünk. Ugráltunk a hullámokba. Aztán leültünk a vízbe és ki be sodort minket a hullám. A délelőtt csak ezzel telt el. Utána mentünk ebédelni. Majd hazamentünk. Egy jó kis focival zártuk a napot. Végül felmentem lefürödtem és elaludtam.

14. Nap (08.01.)

Reggel 7:30-kor keltett a Tanárnő. Nagyon rosszul keltem mert csak 5 órát aludtunk. Ez azért volt mert éjszaka érkeztek a bolgárok és nagyon hangosak voltak. Tehát hajnali 2-kor tudtunk csak elaludni. Szóval lementem reggelizni. Utána átöltöztem majd 8:40-kor elindultunk dolgozni. Folytattuk a skodát. Kiszedtük a blokkot, majd darabjaira szedtük. Egész délelőtt ezt csináltuk. Majd délben elmentünk vacsorázni. Utána boltba mentünk innivalót venni, mert mindenki szomjas volt. Aztán bementünk egy kínaiba körülnézni, majd visszamentünk dolgozni. Kitoltuk a skodát, majd betoltunk egy Citroen-t. Már nagyon öreg autó volt, de hihetetlenül jó állapotban volt. Elszakadt a szíj és ki kellett deríteni, hogy elverte-e a szelepeket vagy sem. Ráraktunk egy új szíjat, és beindult, szóval épek maradtak a szelepek. Majd leszedtük a szíjat és vezérlést cseréltünk rajta. Majd egy opelon csináltunk olajcserét. Utána véget ért a munkaidő. Hazaértünk, pihentünk kicsit, majd elmentünk vacsorázni. Aztán szintén estig fociztunk. Végül felmentem, lefürödtem és elaludtam.

15. Nap (08.02.)

Reggel 7:30-kor keltett a Tanárnő. Pár Bolgár már a konyhában volt. Ők is reggeliztek, ahogy mi is. Én utána felmentem átöltözni, majd megindultunk munkába. Egy nagyon rossz állapotú Seat-on kellett gyújtáskapcsolót cserélni, az autó rozsdás volt, a beltér koszos, a kárpit mohás, és a tetőkárpiton darázsfészek volt. Ez nem hátráltatott a munkafolyamat elvégzésében. Mikor már raktuk volna be az újat, a főnököt felhívta a tulaj, hogy mégse rakjuk be az újat. Ezért azt úgy hagytuk szétszedve. Később folytattuk a Citroen-t. Úgy értünk oda, hogy a vezérlés már szét volt szedve. Segítettünk a főnöknek összerakni az új alkatrészekkel. Visszaraktuk a műanyagokat és a motortartó bakot is. Utána mondta a főnök, hogy indítsam be. Már megfelelően működött, ezért megvártuk, hogy bekapcsoljon a ventillátor. Bekapcsolt, majd mikor megállt, akkor leállítottam a motort. Utána egy újabb Seat-on kellett olajat cserélni, de az hamar megvolt. Elérkezett a szieszta. Én csirkét ettem. Most nagyon gyors volt a kiszolgálás. Ebéd után elmentünk kávézni, majd boltba. Utána visszamentünk a műhelybe. Dávid nagy nehezen olajat cserélt egy 206-os Peugeot-on. Majd egy szerelőnek segítettünk összerakni egy Opel Corsa C vezérlésének részeit. Utána hazajöttünk, átöltöztünk és mentünk vacsorázni. Mikor hazaértünk, lementünk focizni az udvarba. Később a bolgárok is csatlakoztak. Estig fociztunk velük. Utána feljöttem, lefürödtem és elaludtam.

16. Nap (08.03.)

Reggel 7:30-kor keltett a Tanárnő. Le is mentem 10 perccel utána reggelizni. Utána átöltöztem, majd 8:40-kor elindultunk dolgozni. Délelőtt olajcseréket csináltunk egy Renault-on és egy Peugeot-on. A Renault-on akkumulátort is cseréltünk. Utána mentünk ebédelni. Elmentünk boltba. Majd kiültünk a bolt elé beszélgetni. A kínaiba is benéztünk megint. Megnéztünk és kipróbáltunk sok dolgot. Majd visszamentünk dolgozni. Még két peugeot-on olajat cseréltünk és egy Berlingo-n elkezdtünk olajat cserélni. Ezzel véget is ért a munkaidő. Sokat vártunk alkatrészre ezért tűnik ilyen kevésnek a munka. Szóval haza is mentünk, pihentünk, majd mentünk vacsorázni. Utána otthon estig fociztunk a bolgárokkal. Majd felmentem lefürödtem és elaludtam.

17. Nap (08.04.)

Reggel 7:30-kor keltett a Tanárnő. Szintén nehezen keltem, de lementem reggelizni. Majd felöltöztem, és 8:40-kor elindultunk dolgozni. Egész nap egy fordot csináltunk. Az egész autót át kellett nézni, hogy minden megfelelő állapotban van, és működőképes. A bal hátsó irányjelző lámpa nem működött, ezért izzót cseréltünk benne és már jó is volt. Utána pedig hátsó fékbetéteket cseréltünk rajta. De sok ideig tartott amíg megjöttek az új betétek. Addig az OBD csatlakozóra ráraktunk egy gépet, hogy a munkahengereket a helyükre tekerje az autó, mert elektromos. Sokáig babráltunk vele a főnökkel, de nem sikerült. Utána pedig elmentünk ebédelni. Ebéd után pedig boltokban voltunk. Majd visszamentünk a műhelybe. Neki is álltunk ismét a fordnak. Valami elektronikus hiba volt. Órákon át próbáltuk a géppel, de nem sikerült, aztán az egyik csatlakozóval csinált valamit a főnök, nem tudom mit, mert én a kocsiban ültem nézve a műszerfalat, de utána működött. Miután a helyükre kerültek a munkahengerek, beraktuk az új betéteket. Azután jobb oldali féltengely gumiharangot cseréltünk. Majd véget is ért a munkaidő és Alberto hazavitt. Pihentünk egy órát a szobában. Ádám és Dominik meséltek a napjukról aztán pedig Dávid és én meséltük el nekik, hogy mi mit szereltünk. Utána elmentünk vacsorázni. Tele ettük magunkat, ezért vacsora után sokat pihentünk otthon. Este pedig fociztunk egy jót. Utána felmentem lefürödtem és elaludtam.

18. Nap (08.05.)

Reggel 7:30-kor keltett a Tanárnő. Nagyon álmos voltam ezért nem tudtam felkelni. Vissza is aludtam. Aztán felkeltem, de akkorra a többiek már megreggeliztek. Gyorsan leszaladtam és megreggeliztem. Majd felmentem átöltöztem és 8:40-kor elmentünk dolgozni. Először egy Ford Focus-on cseréltünk légszűrőt. Majd egy Fiat-on cseréltünk olajat. Aztán pedig egy Citroen-en. Utána pedig mentünk ebédelni. Ráksalátát ettem, ami nagyon finom volt. Jól lakni nem laktam jól, mert hát saláta. Ezért el is mentünk ebéd után a boltba. Utána pedig mentünk vissza dolgozni. Még két peugeot-on cseréltünk olajat, majd egy Citroen Berlingo-n hátsó féket. Nem tudtuk befejezni időben a féket, mert sok idő volt mire kihozták. Ez volt az utolsó napunk. Magyarországról vettünk pár apró ajándékot, amit a főnöknek szántunk. Oda is adtuk neki. Láttuk rajta, hogy kicsit meghatódott. Szomorú is volt az elbúcsúzás. Odamentünk minden dolgozóhoz és kezet fogtunk velük, ők is megveregették a vállunkat és jókívánságokat mondtak portugálul. Majd Alberto hazavitt bennünket. Hazaértünk, mindenki elmesélte, hogy hogyan is telt az utolsó nap. Azután elmentünk vacsorázni. Utána pedig a városban sétáltunk. Majd hazamentünk, megfürödtünk és elaludtunk.

19. Nap (08.06.)

Reggel 8:30-kor keltett a Tanárnő. Lementem és megreggeliztem. Utána elmentünk mosni, és szuveníreket venni Dominikkal. Aztán elmentünk ebédelni. Utána hazamentünk és fociztunk. Majd elmentünk vacsorázni. Vacsora után sétálni mentünk. Voltunk a parton, meg a városban is mindenfelé. De nem tudtunk sokáig maradni mert másnap korán kellett kelni. Ezért haza is mentünk, lefürödtünk, majd elaludtunk.

20. Nap (08.07.)

Reggel 7:30-kor keltett a Tanárnő. Lementünk megreggelizni a bolgárokkal, majd körülbelül 9:00-kor elindultunk egy nagy busszal Braga-ba. Egy magas hegyre vittek fel minket, ami nagyon ködös volt. Volt a tetején egy piac. A hegyről lefele nagyon szép látvány fogadott bennünket. Nagyon sok kicsi tó volt mindenhol. Majd mikor tovább mentünk, akkor egy kisebb tér volt ott. Fél órát adtak, hogy körbenézzünk és felfedezzük a helyet. Utána még lentebb mentünk. Lent a busz várt minket. Fel is ültünk. Egy plázához vitt minket, ahol egy óránk volt barangolni/vásárolni. Utána a pizzahut-ba ebédeltünk. Utána kimentünk a plázából, és ott várt minket a busz. Bevitt a város közepébe, ahol több dolgot is megnéztünk. Voltunk egy templomban is. Utána egy központi térre lyukadtunk ki, ahol egy fél órát kaptunk, hogy körbenézzünk. Utána mentünk a buszhoz, ami elvitt egy kisebb városba. Ott megnéztünk egy várat. Utána pedig hazamentünk. Nem sok idővel azután, hogy hazaértünk elmentünk vacsorázni, majd hazamentünk és fociztunk. Később amikor már mindenki elfáradt, felmentünk lefürödtünk és elaludtunk.

21. Nap (08.08.)

Reggel 8:30-kor keltett a Tanárnő. Lementem és megreggeliztem. Délelőtt fociztunk, utána lementünk sétálni a partra, és egy két szuvenírboltba is benéztünk. Utána elmentünk ebédelni. Ekkor volt a búcsúzás. Az ételek nagyon finomak voltak, mindig tálcán hozták a különböző ételeket és mindenkinek magának kellett szednie. Utána kaptunk a cégtől ajándékot. Majd az ottani nagy táblára felírta mindenki a nevét. És végül elbúcsúztunk az ottani dolgozóktól. Hazamentünk és csak beszélgettünk sokáig, hogy milyen jó is volt ez az utazás. Utána pedig mindenki bepakolt a bőröndjébe. Mikor a pakolással megvoltunk, lementünk az udvarba focizni. Majd elmentünk vacsorázni. Megint ettünk egy finomat, és végleg elköszöntünk az ottani dolgozóktól. Nagyon szomorú volt az elválás. Hazamentünk, majd elindultunk egy utolsó sétára. Ekkor már sötét volt az ég. Fürdőgatyában mentünk, ugyanis még este csobbantunk egyet az óceánba. Nagyon hideg volt, de ennek ellenére egy negyed órát voltunk a vízben. Utána pedig hazamentünk. Sokan közülünk lementek az udvarra a bolgárokhoz. Én amint hazaértünk lefürödtem. Kicsit még pakoltam, majd elaludtam.

22. Nap (08.09.)

Hajnali 3:30-kor keltett a Tanárnő. Hát nem aludtunk túl sokat, volt aki egyáltalán el sem aludt. De nekem arra a néhány óra alvásra is szükségem volt. Mindenki összepakolta a maradék cuccát, majd lementünk a lobby-ba. Elköszöntünk a bolgároktól majd elindultunk. Felültünk a buszra, ami egyenesen a portoi reptérre vitt. Leadtuk a bőröndöket majd átvizsgálták a poggyászunkat és minket is. Mielőtt felszálltunk a repülőre volt még egy szabad óránk. Akkor csak föl-le barangoltunk. Majd a 31-es kapunál várakoztunk. Becsekkoltuk a jegyünket majd felültünk a repülőre. A repülőgép bal oldalán közvetlen a szárny mellett a 23. sorban ültem Dani és Dominik között. Megint élvezetes volt a felszállás. Egész úton zenét hallgattam és volt, hogy be is aludtam. Aztán három és fél óra után megérkezett a repülő Budapestre. Visszavettük a bőröndjeinket, majd elbúcsúztunk egymástól. Az egyik testvérem, Gergő várt a reptéren. Édesanyám már nagyon várt haza, a kedvenc ételemet készítette el, rántott sajtot rizzsel. Ezzel véget is ért ez a csodás utazás.

Holupcsik Tamás 11B